turjo4nis/wikipedia-bn-dump-20250701 huggingface dataset:
স্যারা পেলিন

স্যারা লুইজ হিথ  পেলিন (; জন্ম: ১১ই ফেব্রুয়ারি, ১৯৬৪) মার্কিন যুক্তরাষ্ট্রের রাজনীতিবিদ, রাজনৈতিক ভাষ্যকার, লেখিকা ও বাস্তবমুখী টিভির একজন ব্যক্তিত্ব যিনি ২০০৬ থেকে ২০০৯ সাল পর্যন্ত দেশটির আলাস্কা অঙ্গরাজ্যের গভর্নর হিসেবে দায়িত্ব পালন করেন। তিনি ২০০৮ সালের মার্কিন রাষ্ট্রপতি নির্বাচনে রিপাবলিকান পার্টির পক্ষে রাষ্ট্রপতি পদপ্রার্থী জন ম্যাকেইনের সাথে জুটি বেঁধে মার্কিন যুক্তরাষ্ট্রের উপ-রাষ্ট্রপতি পদের জন্য প্রতিদ্বন্দ্বিতা করেন ও সেখানে ডেমোক্র্যাটিক পার্টির জোসেফ বাইডেনের কাছে পরাজিত হন।

পেলিন ১৯৯২ থেকে ১৯৯৬ সাল পর্যন্ত আলাস্কার ওয়াসিলা নগরীর নগর পরিষদের সদস্য ছিলেন। ১৯৯৬ থেকে ২০০২ পর্যন্ত এ শহরের নগরপ্রধান ছিলেন। ২০০২ সালে আলাস্কার লেফটেন্যান্ট গভর্নর পদে প্রতিদ্বন্দ্বিতা করে বিফল হন, ও তারপরে ২০০৩ থেকে ২০০৪ সাল পর্যন্ত আলাস্কা অয়েল অ্যান্ড গ্যাস কনজার্ভেশন কমিশন-এর (আলাস্কা খনিজ তেল ও গ্যাস সংস্থা) প্রধান ছিলেন। তিনি ২০০৬ সালের নভেম্বরে আলাস্কার গভর্নর নির্বাচিত হন।

তিনি আলাস্কার প্রথম নারী গভর্নর। পাশাপাশি এই পদে নির্বাচিত কনিষ্ঠতম ব্যক্তি তিনি। তিনিই দ্বিতীয় নারী যিনি কোন প্রধান রাজনৈতিক দলের হয়ে মার্কিন যুক্তরাষ্ট্রের উপ-রাষ্ট্রপতি পদে প্রতিদ্বন্দ্বিতা করেন।

বহিঃসংযোগ 
 Official Campaign Website for McCain/Palin 2008
 Alaska Office of Governor Sarah Palin
 Ongoing news and commentary from The Anchorage Daily News
 Ongoing news and commentary from The New York Times
 Sarah Palin rumor control from Snopes
 Republican Convention Spin and Sliming Palin rumor control from FactCheck.org
 NOW: Meet Sarah Palin  video from PBS
 Charlie Gibson Interviews Sarah Palin from ABC News, September 2008
 One-On-One with Sarah Palin  transcripts and videos from CBS News with Katie Couric, September 2008

১৯৬৪-এ জন্ম
ইংরেজ বংশোদ্ভূত মার্কিন ব্যক্তি
রক্ষণশীল
মার্কিন রাজনীতিবিদ
নারী রাজনীতিবিদ
জীবিত ব্যক্তি
আইরিশ বংশোদ্ভূত মার্কিন ব্যক্তি
জার্মান বংশোদ্ভূত মার্কিন ব্যক্তি
২০শ শতাব্দীর মার্কিন রাজনীতিবিদ
২১শ শতাব্দীর মার্কিন রাজনীতিবিদ
২১শ শতাব্দীর মার্কিন নারী রাজনীতিবিদ
২১শ শতাব্দীর মার্কিন লেখিকা
মার্কিন সুন্দরী প্রতিযোগিতা বিজয়ী
মার্কিন নারী স্মৃতিকথাকার
মার্কিন আপাতবাস্তব টেলিভিশন অনুষ্ঠানে অংশগ্রহণকারী
২০০৮ মার্কিন উপ-রাষ্ট্রপতি প্রার্থী
লখনাগার মাইন

লখনাগার মাইন () ছিল একটি বিস্ফোরক-পূর্ণ মাইন বা সুড়ঙ্গ যা ফ্রান্সের সম দেপার্ত্যমঁ-র লা বোয়াজেল গ্রামের দক্ষিণে খোঁড়া হয়েছিল। সমের যুদ্ধের প্রথম দিনে, ১৯১৬ সালের ১লা জুলাই সকাল ৭টা ২৮ মিনিটে, এটিতে বিস্ফোরণ ঘটানো হয়। লখনাগার মাইন এবং গ্রামের উত্তরে খোঁড়া ই সাপ মাইন দুইটিতে একত্রে ২৪ টন বিস্ফোরক ভরা হয়েছিল। সে সময় এই দুইটিই ছিল সবচেয়ে বড় মাইন।

ব্রিটিশ বিমানবাহিনী ৩ নং স্কোয়াড্রনের ২য় লেফটেন্যান্ট সেসিল লিউইস মাইনটির বিস্ফোরণ আকাশ থেকে পর্যবেক্ষণ করেন। তার বিবরণ নিচে ইংরেজিতে দেওয়া হল।

The whole earth heaved and flashed, a tremendous and magnificent column rose up in the sky. There was an ear-splitting roar drowning all the guns, flinging the machine sideways in the repercussing air. The earth column rose higher and higher to almost 4,000 feet. There it hung, or seemed to hang, for a moment in the air, like the silhouette of some great cypress tree, then fell away in a widening cone of dust and debris.

বিস্ফোরণের ফলে ভূ-পৃষ্ঠের এক বিরাট অংশ কলাম আকারে প্রায় ৪ হাজার ফুট উপরে উঠে যায়। সুড়ঙ্গের উপরেই জার্মান সেনারা অবস্থান করছিল। এই বিস্ফোরণে অগণিত জার্মান সেনা নিহত হয়। আজও লখনাগার মাইনের বিস্ফোরণে সৃষ্ট বিশাল এক খাদ ফ্রান্সের সম-এ রয়ে গেছে। এটি প্রায় ৩০০ ফুট চওড়া ও ৯০ ফুট গভীর। আজও এটি পৃথিবীর বুকে যুদ্ধের ফলে সৃষ্ট সবচেয়ে বড় ক্ষত।

স্মরণ 
লখনাগার খাদটি ভরাট করার প্রচেষ্টায় বাধা দেওয়া হয়। পরবর্তীকালে একজন ইংরেজ রিচার্ড ডানিং ১৯৭৮ সালে খাদটি কিনে নেন এবং এটি সংরক্ষণের ব্যবস্থা করেন। বর্তমানে এখানে একটি স্মৃতিসৌধ ও কাঠের তৈরি একটি ক্রুশ রয়েছে।

বহিঃসংযোগ 
 The Friends of Lochnagar

সমের যুদ্ধ
প্রথম বিশ্বযুদ্ধের স্মারক
অ্যাপালেশিয়া

অ্যাপালেশিয়া () বা অ্যাপালেচিয়া অথবা অ্যাপাল্যাচা মার্কিন যুক্তরাষ্ট্রের পূর্বভাগের একটি অঞ্চল যা দক্ষিণ নিউ ইয়র্ক অঙ্গরাজ্য থেকে শুরু হয়ে উত্তর অ্যালাবামা, মিসিসিপি, এবং জর্জিয়া পর্যন্ত বিস্তৃত।  যদিও অ্যাপালেশীয় পর্বতমালার কিছু অংশ নিউ ইংল্যান্ড হয়ে কানাডা পর্যন্ত বিস্তৃত, তা সত্ত্বেও এগুলিকে অ্যাপালেশিয়া ভৌগোলিক অঞ্চলের অন্তর্গত গণ্য করা হয় না। মূলত পার্বত্য এই অঞ্চলে ২০১০ মার্কিন যুক্তরাষ্ট্রের আদমশুমারি অনুসারে, অঞ্চলটিতে প্রায় ২৫ মিলিয়ন (২.৫ কোটি) লোকের বাসস্থান ছিল। 

অ্যাপালেশিয়া অঞ্চল মার্কিন যুক্তরাষ্ট্রের একটি দারিদ্র‌্যপীড়িত অঞ্চল। এ অঞ্চলের অধিবাসীরা সাংস্কৃতিক ও রাজনৈতিকভাবে রক্ষণশীল। শিক্ষাদীক্ষার দিক থেকেও এ অঞ্চলের লোকেরা বাকি মার্কিন যুক্তরাষ্ট্র থেকে পিছিয়ে। ২০০৮ সালের মার্কিন নির্বাচনে ডেমোক্র‌্যাট প্রার্থী বারাক ওবামা মার্কিন যুক্তরাষ্ট্রের প্রায় সর্বত্র ২০০৪-এর প্রার্থী অপেক্ষা ভাল করলেও কেবল অ্যাপালেশিয়া অঞ্চলে তিনি খারাপ করেন।

তথ্যসূত্র 

মার্কিন যুক্তরাষ্ট্রের অঞ্চল
যুক্তরাষ্ট্রের অঞ্চল
সুয়াবিল ইউনিয়ন

সুয়াবিল বাংলাদেশের চট্টগ্রাম জেলার ফটিকছড়ি উপজেলার অন্তর্গত একটি ইউনিয়ন।

আয়তন 
সুয়াবিল ইউনিয়নের আয়তন ১৭,৩১৭ একর (৭০.০৮ বর্গ কিলোমিটার)।

জনসংখ্যার উপাত্ত 
২০১১ সালের আদমশুমারি অনুযায়ী সুয়াবিল ইউনিয়নের মোট জনসংখ্যা ৩১,৬৫০ জন। এর মধ্যে পুরুষ ১৫,৬২৮ জন এবং মহিলা ১৬,০২২ জন। মোট পরিবার ৬,০৮৪টি।

অবস্থান ও সীমানা 
ফটিকছড়ি উপজেলার দক্ষিণ-পশ্চিমাংশ সুয়াবিল ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১১ কিলোমিটার। এ ইউনিয়নের উত্তরে হারুয়ালছড়ি ইউনিয়ন ও সুন্দরপুর ইউনিয়ন, পূর্বে নাজিরহাট পৌরসভা, দক্ষিণে হাটহাজারী উপজেলার ফরহাদাবাদ ইউনিয়ন এবং পশ্চিমে সীতাকুণ্ড পৌরসভা ও সীতাকুণ্ড উপজেলার বারৈয়াঢালা ইউনিয়ন অবস্থিত।

প্রশাসনিক কাঠামো 
সুয়াবিল ইউনিয়ন ফটিকছড়ি উপজেলার আওতাধীন ১১নং ইউনিয়ন পরিষদ। এ ইউনিয়নের প্রশাসনিক কার্যক্রম উপজেলার ভূজপুর থানার আওতাধীন। এটি জাতীয় সংসদের ২৭৯নং নির্বাচনী এলাকা চট্টগ্রাম-২ এর অংশ। এটি ৯টি মৌজায় বিভক্ত। এ ইউনিয়নের গ্রামগুলো হল:
 দক্ষিণ সুয়াবিল
 সুয়াবিল
 বারমাসিয়া
 লট বারমাসিয়া
 শোভনছড়ি
 জঙ্গল শোভনছড়ি
 হাজিরখীল
 উদালিয়া
 লট উদালিয়া
 বেতুয়া
 পশ্চিম মন্দাকিনী

শিক্ষা ব্যবস্থা 
২০১১ সালের আদমশুমারি অনুযায়ী সুয়াবিল ইউনিয়নের সাক্ষরতার হার ৪১.৬%। এ ইউনিয়নে ২টি মাধ্যমিক বিদ্যালয়, ১টি দাখিল মাদ্রাসা ও ৮টি প্রাথমিক বিদ্যালয় রয়েছে।

শিক্ষা প্রতিষ্ঠান 
মাধ্যমিক বিদ্যালয়

 সুয়াবিল উচ্চ বিদ্যালয় 

 বারমাসিয়া আবদুল করিম উচ্চ বিদ্যালয়
 সুয়াবিল বালিকা উচ্চ বিদ্যালয়

মাদ্রাসা
 সুয়াবিল গাউছিয়া আহমদিয়া তৈয়্যবিয়া সুন্নিয়া দাখিল মাদ্রাসা
 পূর্ব সুয়াবিল তালিমুল ইসলাম বালিকা মাদ্রাসা

প্রাথমিক বিদ্যালয়
 পশ্চিম শোভনছড়ি জে এম জি রেজিস্টার্ড বেসরকারি প্রাথমিক বিদ্যালয়
 বারমাসিয়া চা বাগান টি কে সরকারি প্রাথমিক বিদ্যালয়
 বারমাসিয়া তালুকদার রেজিস্টার্ড বেসরকারি প্রাথমিক বিদ্যালয়
 বারমাসিয়া সরকারি প্রাথমিক বিদ্যালয়
 শোভনছড়ি ইসলামিয়া সরকারি প্রাথমিক বিদ্যালয়
 সুয়াবিল সরকারি প্রাথমিক বিদ্যালয়
 হাজিরখীল সরকারি প্রাথমিক বিদ্যালয়

যোগাযোগ ব্যবস্থা 
সুয়াবিল ইউনিয়নে যোগাযোগের প্রধান সড়ক নাজিরহাট-বাগানবাজার সড়ক। প্রধান যোগাযোগ মাধ্যম সিএনজি চালিত অটোরিক্সা।

খাল ও নদী 
সুয়াবিল ইউনিয়নের উপর দিয়ে প্রবাহিত খালগুলো হল হালদা নদী, ধর্মছড়ি খাল, ফুনি খাল, মাদারী খাল, বারমাসিয়া খাল এবং শোভনছড়ি খাল।

হাট-বাজার 
সুয়াবিল ইউনিয়নের প্রধান প্রধান হাট/বাজারগুলো হল চুরখাঁহাট বাজার, নইয়া হাট, বৈদ্যেরহাট বাজার, ব্রাহ্মণ হাট, রাজা মিয়া বাজার এবং লালমাটিয়া বাজার।

দর্শনীয় স্থান 
সুয়াবিল ইউনিয়নের দর্শনীয় স্থানগুলোর মধ্যে রয়েছে:
 বারমাসিয়া চা বাগান
 উদালিয়া চা বাগান
 সুয়াবিল লিচু তলা

জনপ্রতিনিধি 
 বর্তমান চেয়ারম্যান: জয়নাল আবেদীন

চেয়ারম্যানগণের তালিকা

উল্লেখযোগ্য ব্যক্তিত্ব 
 জমিরুদ্দিন আহমদ–হাটহাজারী মাদ্রাসার প্রধান পৃষ্ঠপোষক।

আরও দেখুন 
 ভূজপুর থানা
 ফটিকছড়ি উপজেলা
 চট্টগ্রাম জেলা

তথ্যসূত্র

বহিঃসংযোগ 

ফটিকছড়ি উপজেলার ইউনিয়ন
আব্দুল্লাহপুর ইউনিয়ন, ফটিকছড়ি

আব্দুল্লাহপুর বাংলাদেশের চট্টগ্রাম জেলার ফটিকছড়ি উপজেলার অন্তর্গত একটি ইউনিয়ন।

আয়তন 
আব্দুল্লাহপুর ইউনিয়নের আয়তন ৫২৯ একর (২.১৪ বর্গ কিলোমিটার)। এটি ফটিকছড়ি উপজেলার সবচেয়ে ছোট ইউনিয়ন।

জনসংখ্যার উপাত্ত 
২০১১ সালের আদমশুমারি অনুযায়ী আব্দুল্লাহপুর ইউনিয়নের মোট জনসংখ্যা ৫,৩১৭ জন। এর মধ্যে পুরুষ ২,৪৭১ জন এবং মহিলা ২,৮৪৬ জন। মোট পরিবার ১,০৫৫টি।

অবস্থান ও সীমানা 
ফটিকছড়ি উপজেলার সর্ব-দক্ষিণে আব্দুল্লাহপুর ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ২০ কিলোমিটার। এ ইউনিয়নের উত্তরে ধর্মপুর ইউনিয়ন, পূর্বে রাউজান উপজেলার হলদিয়া ইউনিয়ন এবং দক্ষিণে ও পশ্চিমে রাউজান উপজেলার নওয়াজিশপুর ইউনিয়ন অবস্থিত।

প্রশাসনিক কাঠামো 
আব্দুল্লাহপুর ইউনিয়ন ফটিকছড়ি উপজেলার আওতাধীন ২০নং ইউনিয়ন পরিষদ। এ ইউনিয়নের প্রশাসনিক কার্যক্রম উপজেলার ফটিকছড়ি থানার আওতাধীন। এটি জাতীয় সংসদের ২৭৯নং নির্বাচনী এলাকা চট্টগ্রাম-২ এর অংশ। এটি আবদুল্লাহপুর নামে ১টি মৌজা নিয়েই গঠিত।

শিক্ষা ব্যবস্থা 
২০১১ সালের আদমশুমারি অনুযায়ী আব্দুল্লাহপুর ইউনিয়নের সাক্ষরতার হার ৫৪.২%। এ ইউনিয়নে ১টি মাধ্যমিক বিদ্যালয় ও ২টি প্রাথমিক বিদ্যালয় রয়েছে।

শিক্ষা প্রতিষ্ঠান 
মাধ্যমিক বিদ্যালয়
 আব্দুল্লাহপুর মাধ্যমিক বিদ্যালয়
 
প্রাথমিক বিদ্যালয়
 আব্দুল্লাহপুর সরকারি প্রাথমিক বিদ্যালয়
 দক্ষিণ আব্দুল্লাহপুর রেজিস্টার্ড বেসরকারি প্রাথমিক বিদ্যালয়

যোগাযোগ ব্যবস্থা 
আব্দুল্লাহপুর ইউনিয়নের প্রধান সড়ক ফটিকছড়ি-গহিরা সড়ক। প্রধান যোগাযোগ মাধ্যম সিএনজি চালিত অটোরিক্সা।

হাট-বাজার 
আব্দুল্লাহপুর ইউনিয়নের প্রধান হাট/বাজার হল মগের হাট।

দর্শনীয় স্থান 
 আব্দুল্লাহপুর ঈদগাহ জামে মসজিদ
লাল মুহাম্মদ চৌধুরী জামে মসজিদ

জনপ্রতিনিধি 
 বর্তমান চেয়ারম্যান: অহিদুল আলম

আরও দেখুন 
 ফটিকছড়ি থানা
 ফটিকছড়ি উপজেলা
 চট্টগ্রাম জেলা

তথ্যসূত্র

বহিঃসংযোগ 

ফটিকছড়ি উপজেলার ইউনিয়ন
বখতপুর ইউনিয়ন

বখতপুর বাংলাদেশের চট্টগ্রাম জেলার ফটিকছড়ি উপজেলার অন্তর্গত একটি ইউনিয়ন।

আয়তন 
বখতপুর ইউনিয়নের আয়তন ১,১৩৬ একর (৪.৬০ বর্গ কিলোমিটার)।

জনসংখ্যার উপাত্ত 
২০১১ সালের আদমশুমারি অনুযায়ী বখতপুর ইউনিয়নের মোট জনসংখ্যা ১৫,১৬১ জন। এর মধ্যে পুরুষ ৭,৯১৭ জন এবং মহিলা ৭,২৪৪ জন। মোট পরিবার ২,৭৪৫টি।

অবস্থান ও সীমানা 
ফটিকছড়ি উপজেলার দক্ষিণ-পূর্বাংশে বখতপুর ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১৪ কিলোমিটার। এ ইউনিয়নের উত্তরে নানুপুর ইউনিয়ন, পশ্চিমে নানুপুর ইউনিয়ন ও সমিতিরহাট ইউনিয়ন, দক্ষিণে জাফতনগর ইউনিয়ন এবং পূর্বে খিরাম ইউনিয়ন ও ধর্মপুর ইউনিয়ন অবস্থিত।

প্রশাসনিক কাঠামো 
বখতপুর ইউনিয়ন ফটিকছড়ি উপজেলার আওতাধীন ১৬নং ইউনিয়ন পরিষদ। এ ইউনিয়নের প্রশাসনিক কার্যক্রম উপজেলার ফটিকছড়ি থানার আওতাধীন। এটি জাতীয় সংসদের ২৭৯নং নির্বাচনী এলাকা চট্টগ্রাম-২ এর অংশ। এটি বখতপুর মৌজা নিয়েই গঠিত।

শিক্ষা ব্যবস্থা 
২০১১ সালের আদমশুমারি অনুযায়ী বখতপুর ইউনিয়নে সাক্ষরতার হার ৬৮.৮%। এ ইউনিয়নে ২টি মাধ্যমিক বিদ্যালয়, ২টি দাখিল মাদ্রাসা, ১টি নিম্ন মাধ্যমিক বিদ্যালয় ও ৫টি প্রাথমিক বিদ্যালয় রয়েছে।

শিক্ষা প্রতিষ্ঠান 
মাধ্যমিক বিদ্যালয়
 ডক্টর মুহাম্মদ এনামুল হক একাডেমী বহুমুখী উচ্চ বিদ্যালয়
 বখতপুর দায়রাবাড়ী বহুমুখী উচ্চ বিদ্যালয়

মাদ্রাসা
 ফারুক-এ আযম (রা.) ইসলামিয়া সুন্নিয়া দাখিল মাদ্রাসা
 শান্তিরহাট আহমদিয়া দাখিল মাদ্রাসা

নিম্ন মাধ্যমিক বিদ্যালয়
 বখতপুর বালিকা নিম্ন মাধ্যমিক বিদ্যালয়

প্রাথমিক বিদ্যালয়
 উত্তর বখতপুর সরকারি প্রাথমিক বিদ্যালয়
 বখতপুর গোলদার বাড়ি সরকারি প্রাথমিক বিদ্যালয়
 বখতপুর দায়রা বাড়ী সরকারি প্রাথমিক বিদ্যালয়
 বখতপুর সরকারি প্রাথমিক বিদ্যালয়
 শান্তিরহাট সরকারি প্রাথমিক বিদ্যালয়

যোগাযোগ ব্যবস্থা 
বখতপুর ইউনিয়নে যোগাযোগের প্রধান সড়ক ফটিকছড়ি-রাউজান সড়ক। প্রধান যোগাযোগ মাধ্যম সিএনজি চালিত অটোরিক্সা।

ধর্মীয় উপাসনালয় 
বখতপুর ইউনিয়নে ৪৩টি মসজিদ ও ২টি মন্দির রয়েছে।

খাল ও নদী 
বখতপুর ইউনিয়নের উপর দিয়ে প্রবাহিত হচ্ছে তেলপারই খাল, ভূতছড়া খাল, কুমারীছড়া খাল এবং নতুন খাল।

হাট-বাজার 
বখতপুর ইউনিয়নের প্রধান হাট/বাজার হল শান্তিরহাট বাজার।

দর্শনীয় স্থান 
বখতপুর ইউনিয়নের দর্শনীয় স্থানগুলোর মধ্যে রয়েছে:
 ঐতিহ্যবাহী ঝর্ণাদীঘি
 ঐতিহ্যবাহী শুক্কুর মোহাম্মদ জামে মসজিদ
 আরহাম উল্লাহ খাঁ গোমস্তার মসজিদ (আনুমানিক ৪০০ বছরের পুরনো)
 বখতপুর দায়রা বাড়ী; আজাদী বাজারের পশ্চিম পাশে অবস্থিত।

উল্লেখযোগ্য ব্যক্তি 
বখতপুর ইউনিয়নের উল্লেখযোগ্য ব্যক্তিগণের মধ্যে রয়েছেন:

 মুহম্মদ এনামুল হক –– ভাষাবিদ ও সাহিত্যিক।
 মোহাম্মদ রজা –– পুঁথি সাহিত্যিক।

জনপ্রতিনিধি 
 বর্তমান চেয়ারম্যান: এস এম সোলায়মান

চেয়ারম্যানগণের তালিকা

আরও দেখুন 
 ফটিকছড়ি থানা
 ফটিকছড়ি উপজেলা
 চট্টগ্রাম জেলা

তথ্যসূত্র

বহিঃসংযোগ 

ফটিকছড়ি উপজেলার ইউনিয়ন
ধুরুং ইউনিয়ন

ধুরুং বাংলাদেশের চট্টগ্রাম জেলার অন্তর্গত ফটিকছড়ি উপজেলার একটি বিলুপ্ত ইউনিয়ন।

অবস্থান 
ধুরুং ইউনিয়নের আয়তন ছিল ১,৯৭২ একর (৭.৯৮ বর্গ কিলোমিটার)।

জনসংখ্যার উপাত্ত 
২০১১ সালের আদমশুমারি অনুযায়ী ধুরুং ইউনিয়নের মোট জনসংখ্যা ছিল ২১,০২০ জন। এর মধ্যে পুরুষ ছিল ১০,০৮৬ জন এবং মহিলা ১০,৯৩৪ জন। মোট পরিবার ছিল ৩,৯৮৯টি।

ইতিহাস 
ধুরুং ইউনিয়ন ফটিকছড়ি উপজেলার আওতাধীন ৯নং ইউনিয়ন পরিষদ। তবে এ ইউনিয়নের সম্পূর্ণ অংশ ফটিকছড়ি পৌরসভার আওতাধীন হওয়ায় ইউনিয়ন পরিষদ কার্যক্রম বর্তমানে বিলুপ্ত।

আরও দেখুন 
 ফটিকছড়ি পৌরসভা

তথ্যসূত্র

বহিঃসংযোগ 

ফটিকছড়ি উপজেলার বিলুপ্ত ইউনিয়ন
বাংলাদেশের বিলুপ্ত ইউনিয়ন
ফটিকছড়ি উপজেলার ইউনিয়ন
দৌলতপুর ইউনিয়ন, ফটিকছড়ি

দৌলতপুর বাংলাদেশের চট্টগ্রাম জেলার অন্তর্গত ফটিকছড়ি উপজেলার একটি বিলুপ্ত ইউনিয়ন।

আয়তন 
দৌলতপুর ইউনিয়নের আয়তন ছিল ২,৮৭১ একর (১১.৬২ বর্গ কিলোমিটার)।

জনসংখ্যার উপাত্ত 
২০১১ সালের আদমশুমারি অনুযায়ী দৌলতপুর ইউনিয়নের মোট জনসংখ্যা ছিল ৩৭,৮০৬ জন। এর মধ্যে পুরুষ ছিল ১৯,৩৪২ জন এবং মহিলা ১৮,৪৬৪ জন। মোট পরিবার ছিল ৬,৭৪০টি।

ইতিহাস 
দৌলতপুর ইউনিয়ন ছিল ফটিকছড়ি উপজেলার আওতাধীন ১২নং ইউনিয়ন পরিষদ। তবে এ ইউনিয়নের সম্পূর্ণ অংশ নাজিরহাট পৌরসভার আওতাধীন হওয়ায় ইউনিয়ন পরিষদ কার্যক্রম বর্তমানে বিলুপ্ত।

আরও দেখুন 
 নাজিরহাট পৌরসভা

তথ্যসূত্র

বহিঃসংযোগ 

ফটিকছড়ি উপজেলার বিলুপ্ত ইউনিয়ন
বাংলাদেশের বিলুপ্ত ইউনিয়ন
ফটিকছড়ি উপজেলার ইউনিয়ন
জাফতনগর ইউনিয়ন

জাফতনগর বাংলাদেশের চট্টগ্রাম জেলার ফটিকছড়ি উপজেলার অন্তর্গত একটি ইউনিয়ন।

আয়তন 
জাফতনগর ইউনিয়নের আয়তন ১,৫৬২ একর (৬.৩২ বর্গ কিলোমিটার)।

জনসংখ্যার উপাত্ত 
২০১১ সালের আদমশুমারি অনুযায়ী জাফতনগর ইউনিয়নের মোট জনসংখ্যা ২০,৩১৩ জন। এর মধ্যে পুরুষ ১১,৩৪০ জন এবং মহিলা ৮,৯৭৩ জন। মোট পরিবার ২,৬৫৯টি।

অবস্থান ও সীমানা 
ফটিকছড়ি উপজেলার দক্ষিণাংশে জাফতনগর ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় সাড়ে ১৯ কিলোমিটার। এ ইউনিয়নের পশ্চিমে সমিতিরহাট ইউনিয়ন; উত্তরে বখতপুর ইউনিয়ন; পূর্বে ধর্মপুর ইউনিয়ন এবং দক্ষিণে রাউজান উপজেলার নওয়াজিশপুর ইউনিয়ন, হালদা নদী ও হাটহাজারী উপজেলার নাঙ্গলমোড়া ইউনিয়ন অবস্থিত।

প্রশাসনিক কাঠামো 
জাফতনগর ইউনিয়ন ফটিকছড়ি উপজেলার আওতাধীন ১৭নং ইউনিয়ন পরিষদ। এ ইউনিয়নের প্রশাসনিক কার্যক্রম উপজেলার ফটিকছড়ি থানার আওতাধীন। এটি জাতীয় সংসদের ২৭৯নং নির্বাচনী এলাকা চট্টগ্রাম-২ এর অংশ। এটি ৩টি মৌজায় বিভক্ত:
 জাহানপুর
 ফতেপুর
 তেলপারই

শিক্ষা ব্যবস্থা 
২০১১ সালের আদমশুমারি অনুযায়ী জাফতনগর ইউনিয়নের সাক্ষরতার হার ৭৬.৪%। এ ইউনিয়নে ১টি ডিগ্রী কলেজ, ১টি আলিম মাদ্রাসা, ৩টি মাধ্যমিক বিদ্যালয়, ১টি দাখিল মাদ্রাসা ও ৮টি প্রাথমিক বিদ্যালয় রয়েছে।

শিক্ষা প্রতিষ্ঠান 
কলেজ
 ইছাপুর বাদশা মিয়া চৌধুরী ডিগ্রি কলেজ

মাধ্যমিক বিদ্যালয়
 জাহানপুর আমজাদ আলী আবদুল হাদী ইন্সটিটিউশন
 জাহানারা মমতাজ বালিকা উচ্চ বিদ্যালয়
 ফতেপুর লতিফ রহমান উচ্চ বিদ্যালয়

মাদ্রাসা
 শামসুল উলুম গাউছিয়া সুন্নিয়া আলিম মাদ্রাসা
 ফতেপুর জে বি নূরিয়া দাখিল মাদ্রাসা

প্রাথমিক বিদ্যালয়
 জাফতনগর মৌলভী মোত্তাহার বিল্লাহ সরকারি প্রাথমিক বিদ্যালয়
 জাহানপুর আমজাদিয়া সরকারি প্রাথমিক বিদ্যালয়
 জাহানপুর সরকারি প্রাথমিক বিদ্যালয়
 তেলপারই সরকারি প্রাথমিক বিদ্যালয়
 দক্ষিণ ফটিকছড়ি সরকারি প্রাথমিক বিদ্যালয়
 দক্ষিণ ফতেপুর সরকারি প্রাথমিক বিদ্যালয়
 বেগম সোহাগুন্নেছা সরকারি প্রাথমিক বিদ্যালয়
 মধ্য জাহানপুর আবদুল হাই সরকারি প্রাথমিক বিদ্যালয়

কিন্ডারগার্টেন
 জাহানপুর কিন্ডারগার্টেন
 ফীল হার্ড কিন্ডারগার্টেন

যোগাযোগ ব্যবস্থা 
জাফতনগর ইউনিয়নে যোগাযোগের প্রধান সড়ক ফটিকছড়ি-গহিরা সড়ক। প্রধান যোগাযোগ মাধ্যম সিএনজি চালিত অটোরিক্সা।

ধর্মীয় উপাসনালয় 
জাফতনগর ইউনিয়নে ৯টি মসজিদ, ২টি ঈদগাহ, ১টি মন্দির ও ১টি বিহার রয়েছে।

খাল ও নদী 
জাফতনগর ইউনিয়নের দক্ষিণ পাশ দিয়ে বয়ে চলেছে হালদা নদী। এছাড়াও এ ইউনিয়নের উপর দিয়ে প্রবাহিত হচ্ছে মইক্ষেছড়া খাল, তেলপারই খাল এবং খনকাইয়া খাল।

হাট-বাজার 
জাফতনগর ইউনিয়নের প্রধান ৩টি হাট/বাজার হল জাহানপুর বাজার, মোহাম্মদ তকির হাট এবং সৈয়দ বাজার।

দর্শনীয় স্থান 
জাফতনগর ইউনিয়নের দর্শনীয় স্থানগুলোর মধ্যে রয়েছে:
 জিন্দাপীর হযরত মৌলানা মুফতি গরীবুল্লাহ শাহ (রহ.) জামে মসজিদ; জাহানপুর গ্রামের মুফতি বাড়ির প্রাণকেন্দ্রে এই মসজিদ অবস্থিত।
 জুনির বাপের জামে মসজিদ; ইউনিয়নের ৭নং ওয়ার্ডে অবস্থিত।
 কুণ্ডুর কাঁচারী; জাহানপুর গ্রামে অবস্থিত।

উল্লেখযোগ্য ব্যক্তি 
জাফতনগর ইউনিয়নের উল্লেখযোগ্য ব্যক্তিগণের মধ্যে রয়েছেন:
 আবুল কালাম –– প্রাক্তন সচিব, গণশিক্ষা অধিদপ্তর।
 মরহুম ইঞ্জিনিয়ার আলী আশরাফ –– নগর পরিকল্পনাবিদ।
 মৃণাল কান্তি বড়ুয়া –– অধ্যাপক ও প্রকৌশলী।
 প্রফেসর ডঃ এ এফ এম আওরঙ্গজেব, ভিসি, বিজিসি ট্রাষ্ট ইউনিভার্সিটি

জনপ্রতিনিধি 
 বর্তমান চেয়ারম্যান: মোহাম্মদ আবদুল হালিম

চেয়ারম্যানগণের তালিকা

০৭
মোহাম্মদ জিয়াউদ্দীন জিয়া 
২০২২ (বর্তমান চেয়ারম্যান)

আরও দেখুন 
 ফটিকছড়ি থানা
 ফটিকছড়ি উপজেলা
 চট্টগ্রাম জেলা

তথ্যসূত্র

বহিঃসংযোগ 

ফটিকছড়ি উপজেলার ইউনিয়ন
লেলাং ইউনিয়ন

লেলাং বাংলাদেশের চট্টগ্রাম জেলার ফটিকছড়ি উপজেলার অন্তর্গত একটি ইউনিয়ন।

আয়তন 
লেলাং ইউনিয়নের আয়তন ১১,০৬২ একর (৪৪.৭৭ বর্গ কিলোমিটার)।

জনসংখ্যার উপাত্ত 
২০১১ সালের আদমশুমারি অনুযায়ী লেলাং ইউনিয়নের মোট জনসংখ্যা ২৫,০৭৮ জন। এর মধ্যে পুরুষ ১১,৬৮৪ জন এবং মহিলা ১৩,৩৯৪ জন। মোট পরিবার ৪,৯৬২টি।

অবস্থান ও সীমানা 
ফটিকছড়ি উপজেলার পূর্বাংশে লেলাং ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৬ কিলোমিটার। এ ইউনিয়নের উত্তরে কাঞ্চননগর ইউনিয়ন, পশ্চিমে ফটিকছড়ি পৌরসভা ও নাজিরহাট পৌরসভা, দক্ষিণে রোসাংগিরী ইউনিয়ন ও নানুপুর ইউনিয়ন এবং পূর্বে খিরাম ইউনিয়ন ও খাগড়াছড়ি জেলার লক্ষ্মীছড়ি উপজেলার বর্মাছড়ি ইউনিয়ন অবস্থিত।

প্রশাসনিক কাঠামো 
লেলাং ইউনিয়ন ফটিকছড়ি উপজেলার আওতাধীন ১৩নং ইউনিয়ন পরিষদ। এ ইউনিয়নের প্রশাসনিক কার্যক্রম উপজেলার ফটিকছড়ি থানার আওতাধীন। এটি জাতীয় সংসদের ২৭৯নং নির্বাচনী এলাকা চট্টগ্রাম-২ এর অংশ। এটি ৫টি মৌজায় বিভক্ত। এ ইউনিয়নের গ্রামগুলো হল:
 শাহনগর
 লেলাং
 গোপালঘাটা
 রায়পুর
 দমদমা
 ফেনুয়া
 কুতুবছড়ি

নামকরণ 
অত্র ইউনিয়নের অন্তর্ভুক্ত এবং ইউনিয়নের উত্তর ও পশ্চিম সীমান্ত দিয়ে বয়ে যাওয়া লেলাং খালের নামানুসারে এই ইউনিয়নের নামকরণ হয়েছে।

শিক্ষা ব্যবস্থা 
২০১১ সালের আদমশুমারি অনুযায়ী লেলাং ইউনিয়নে সাক্ষরতার হার ৫১.৪%। এ ইউনিয়নে ৩টি মাধ্যমিক বিদ্যালয়, ৪টি মাদ্রাসা ও ১০টি প্রাথমিক বিদ্যালয় রয়েছে।

শিক্ষা প্রতিষ্ঠান 
মাধ্যমিক বিদ্যালয়
 গোপালঘাটা উচ্চ বিদ্যালয়
 মাইজভাণ্ডার আহমদিয়া উচ্চ বিদ্যালয়
 শাহনগর বহুমুখী উচ্চ বিদ্যালয়
মাদ্রাসা
 নুরুল উলুম গাউছিয়া মুনিরিয়া দাখিল মাদ্রাসা
 বন্দে রেজা আদর্শ মহিলা দাখিল মাদ্রাসা
 লেলাং মোহাম্মদীয়া ইসলামিয়া মাদ্রাসা
 শাহনগর দারুল উলুম মাদ্রাসা
 শাহনগর মদিনাতুল উলুম মাদ্রাসা

প্রাথমিক বিদ্যালয়
 উত্তর গোপালঘাটা সরকারি প্রাথমিক বিদ্যালয়
 গোপালঘাটা এম আর সি সরকারি প্রাথমিক বিদ্যালয়
 তোফেল আহমদ চৌধুরী সরকারি প্রাথমিক বিদ্যালয়
 পাট্টিলাকুল শাহ হাদিয়া সরকারি প্রাথমিক বিদ্যালয়
 ফেনুয়া টি এস্টেট সরকারি প্রাথমিক বিদ্যালয়
 মাইজভাণ্ডার আহমদিয়া সরকারি প্রাথমিক বিদ্যালয়
 রায়পুর সরকারি প্রাথমিক বিদ্যালয়
 লেলাং সরকারি প্রাথমিক বিদ্যালয়
 শাহনগর সরকারি প্রাথমিক বিদ্যালয়
 সন্ন্যাসীর হাট সরকারি প্রাথমিক বিদ্যালয়

যোগাযোগ ব্যবস্থা 
লেলাং ইউনিয়নে যোগাযোগের প্রধান সড়ক ফটিকছড়ি-রাউজান সড়ক। প্রধান যোগাযোগ মাধ্যম সিএনজি চালিত অটোরিক্সা।

ধর্মীয় উপাসনালয় 
লেলাং ইউনিয়নে ৪১টি মসজিদ ও ১টি মন্দির রয়েছে।

হাট-বাজার 
লেলাং ইউনিয়নের প্রধান প্রধান হাট/বাজার হল আদর্শ বাজার, আনন্দ বাজার, ইসলামিয়া বাজার, চাড়ালিয়া হাট, নয়াহাট বাজার এবং সন্যাসীর হাট বাজার।

দর্শনীয় স্থান 
লেলাং ইউনিয়নের দর্শনীয় স্থানগুলোর মধ্যে রয়েছে:
 ফেনুয়া চা বাগান; ফেনুয়া গ্রামে অবস্থিত।
 হাদী বাদশাহ আউলিয়ার মাজার; শাহনগর গ্রামে অবস্থিত।
বন্দেরাজা গায়েবী  শাহে জামে মসজিদ

উল্লেখযোগ্য ব্যক্তি 
লেলাং ইউনিয়নের উল্লেখযোগ্য ব্যক্তিগণের মধ্যে রয়েছেন:
 নুরুল আলম চৌধুরী –– রাজনীতিবিদ ও প্রাক্তন সংসদ সদস্য।

জনপ্রতিনিধি 
 বর্তমান চেয়ারম্যান: মোহাম্মদ সরোয়ার উদ্দীন চৌধুরী শাহীন

চেয়ারম্যানগণের তালিকা

আরও দেখুন 
 ফটিকছড়ি থানা
 ফটিকছড়ি উপজেলা
 চট্টগ্রাম জেলা

তথ্যসূত্র

বহিঃসংযোগ 

ফটিকছড়ি উপজেলার ইউনিয়ন
নানুপুর ইউনিয়ন

নানুপুর বাংলাদেশের চট্টগ্রাম জেলার ফটিকছড়ি উপজেলার অন্তর্গত একটি ইউনিয়ন।

আয়তন 
নানুপুর ইউনিয়নের আয়তন ৪,৭৭৬ একর (১৯.৩৩ বর্গ কিলোমিটার)।

জনসংখ্যার উপাত্ত 
২০১১ সালের আদমশুমারি অনুযায়ী নানুপুর ইউনিয়নের মোট জনসংখ্যা ২৫,৬৫৮ জন। এর মধ্যে পুরুষ ১২,৫১৬ জন এবং মহিলা ১৩,১৪২ জন। মোট পরিবার ৫,০৫৭টি।

অবস্থান ও সীমানা 
ফটিকছড়ি উপজেলার পূর্বাংশে নানুপুর ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১২ কিলোমিটার। এ ইউনিয়নের পশ্চিমে রোসাংগিরী ইউনিয়ন ও সমিতিরহাট ইউনিয়ন; দক্ষিণে সমিতিরহাট ইউনিয়ন, বখতপুর ইউনিয়ন ও ধর্মপুর ইউনিয়ন; পূর্বে খিরাম ইউনিয়ন এবং উত্তরে লেলাং ইউনিয়ন অবস্থিত।

প্রশাসনিক কাঠামো 
নানুপুর ইউনিয়ন ফটিকছড়ি উপজেলার আওতাধীন ১৪নং ইউনিয়ন পরিষদ। এ ইউনিয়নের প্রশাসনিক কার্যক্রম উপজেলার ফটিকছড়ি থানার আওতাধীন। এটি জাতীয় সংসদের ২৭৯নং নির্বাচনী এলাকা চট্টগ্রাম-২ এর অংশ। এ ইউনিয়নের গ্রামগুলো হলো:
 নানুপুর
 গামরিতলা (আংশিক)
 ঢালকাটা
 মাইজভাণ্ডার

নামকরণ 
এই গ্রামের বিশিষ্ট কবি সাবরিদ খাঁ তার দাদা জনাব নানু রাজা খান মল্লিক এর নাম অনুসারে এই গ্রামের নাম দেন নানুপুর।

শিক্ষা ব্যবস্থা 
২০১১ সালের আদমশুমারি অনুযায়ী নানুপুর ইউনিয়নের সাক্ষরতার হার ৫৬.৬%। এ ইউনিয়নে ১টি ডিগ্রী কলেজ, ১টি ফাজিল মাদ্রাসা, ১টি আলিম মাদ্রাসা, ১টি কওমী মাদ্রাসা, ৩টি মাধ্যমিক বিদ্যালয় ও ৮টি প্রাথমিক বিদ্যালয় রয়েছে।

শিক্ষা প্রতিষ্ঠান 
কলেজ
 নানুপুর লায়লা কবির ডিগ্রি কলেজ

মাদ্রাসা
 জামিয়া ইসলামিয়া ওবাইদিয়া নানুপুর     
 মাজহারুল উলুম গাউছিয়া ফাজিল মাদ্রাসা
 নানুপুর মহিলা আলিম মাদ্রাসা

মাধ্যমিক বিদ্যালয়
 নানুপুর আবু সোবহান উচ্চ বিদ্যালয়
 নানুপুর বালিকা উচ্চ বিদ্যালয়
 মাইজভাণ্ডার বালিকা উচ্চ বিদ্যালয়

প্রাথমিক বিদ্যালয়
 কিপাইত নগর সরকারি প্রাথমিক বিদ্যালয়
 গামরিতলা সরকারি প্রাথমিক বিদ্যালয়
 ঢালকাটা সরকারি প্রাথমিক বিদ্যালয়
 নানুপুর এ এস সরকারি প্রাথমিক বিদ্যালয়
 নানুপুর গাউছিয়া সরকারি প্রাথমিক বিদ্যালয়
 পশ্চিম নানুপুর মান্নান সরকারি প্রাথমিক বিদ্যালয়
 পূর্ব মাইজভাণ্ডার সরকারি প্রাথমিক বিদ্যালয়
 ভাণ্ডার শরীফ আহমদিয়া সরকারি প্রাথমিক বিদ্যালয়

কিন্ডারগার্টেন
 নানুপুর ব্লুমিং কিন্ডারগার্টেন

যোগাযোগ ব্যবস্থা 
নানুপুর ইউনিয়নে যোগাযোগের প্রধান প্রধান সড়কগুলো হল ফটিকছড়ি-রাউজান সড়ক, নাজিরহাট-নানুপুর সড়ক এবং ধলই-নানুপুর সড়ক।
প্রধান যোগাযোগ মাধ্যম সিএনজি চালিত অটোরিক্সা।

ধর্মীয় উপাসনালয় 
নানুপুর ইউনিয়নে ১৭টি মসজিদ, ৫টি মন্দির ও ১টি প্যাগোডা রয়েছে।

খাল ও নদী 
নানুপুর ইউনিয়নের উপর দিয়ে বয়ে চলেছে তেলপারই খাল।

হাট-বাজার 
নানুপুর ইউনিয়নের প্রধান হাট/বাজার হল নানুপুর বাজার।

দর্শনীয় স্থান 
নানুপুর ইউনিয়নের দর্শনীয় স্থানগুলোর মধ্যে রয়েছে:
 মাইজভাণ্ডার দরবার শরীফ
 নানুপুর গৌতম বিহার

উল্লেখযোগ্য ব্যক্তি 
নানুপুর ইউনিয়নের উল্লেখযোগ্য ব্যক্তিগণের মধ্যে রয়েছেন:
 শাহসুফী সৈয়দ আহমদ উল্লাহ মাইজভাণ্ডারী – সুফি সাধক।
 শাহসুফী সৈয়দ গোলামুর রহমান মাইজভাণ্ডারী – সুফি সাধক।
 শাহসুফী সৈয়দ জিয়াউল হক মাইজভাণ্ডারী – সুফি সাধক।
 মরহুম রফিকুল আনোয়ার এম.পি – রাজনীতিবিদ।
 জমির উদ্দিন নানুপুরী – সুফি সাধক।
 সুলতান আহমদ নানুপুরী – সুফি সাধক।
 সাবিরিদ খান – পুঁথি সাহিত্যিক।
 সৈয়দ নজিবুল বশর মাইজভাণ্ডারী – রাজনীতিবিদ।

জনপ্রতিনিধি 
 বর্তমান চেয়ারম্যান: নুরুন নবী

চেয়ারম্যানগণের তালিকা

আরও দেখুন 
 ফটিকছড়ি থানা
 ফটিকছড়ি উপজেলা
 চট্টগ্রাম জেলা

তথ্যসূত্র

বহিঃসংযোগ 

ফটিকছড়ি উপজেলার ইউনিয়ন